CELEX: 62012CA0588
Language: hr
Date: 2014-02-27 00:00:00
Title: Predmet C-588/12: Presuda Suda (treće vijeće) od 27. veljače 2014. (zahtjev za prethodnu odluku Arbeidshof te Antwerpen – Belgija) – Lyreco Belgium NV protiv Sophie Rogiers (Socijalna politika — Direktiva 96/34/EZ — Okvirni sporazum o roditeljskom dopustu — Klauzule 1. i 2.4. — Roditeljski dopust s radom u skraćenom radnom vremenu — Otkazivanje radniku bez teške povrede ili dovoljno opravdanog razloga — Fiksna zaštitna naknada na temelju korištenja roditeljskog dopusta — Osnovica za izračun naknade)

14.4.2014   
            
            
               HR
            
            
               Službeni list Europske unije
            
            
               C 112/11
            
         Presuda Suda (treće vijeće) od 27. veljače 2014. (zahtjev za prethodnu odluku Arbeidshof te Antwerpen – Belgija) – Lyreco Belgium NV protiv Sophie Rogiers
   (Predmet C-588/12) (1)
   
   ((Socijalna politika - Direktiva 96/34/EZ - Okvirni sporazum o roditeljskom dopustu - Klauzule 1. i 2.4. - Roditeljski dopust s radom u skraćenom radnom vremenu - Otkazivanje radniku bez teške povrede ili dovoljno opravdanog razloga - Fiksna zaštitna naknada na temelju korištenja roditeljskog dopusta - Osnovica za izračun naknade))
   2014/C 112/12
   Jezik postupka: nizozemski
   
      Sud koji je uputio zahtjev
   
   Arbeidshof te Antwerpen
   
      Stranke glavnog postupka
   
   
      Tužitelj: Lyreco Belgium NV
   
      Tuženik: Sophie Rogiers
   
      Predmet
   
   Zahtjev za prethodnu odluku – Arbeidshof te Antwerpen – Belgija – Tumačenje Klauzule 1. i 2.4 Okvirnog sporazuma o roditeljskom dopustu koji su sklopili UNICE, CEEP i ETUC, u prilogu Direktivi Vijeća 96/34/EZ od 3. lipnja 1996. (SL L 145, str. 4.) – Roditeljski dopust s radom u skraćenom radnom vremenu – Smanjenje radne obveze – Otkazivanje radniku prije isteka roditeljskog dopusta, bez teške povrede ili dovoljno opravdanog razloga – Način izračuna iznosa naknade za otkaz
   
      Izreka
   
   Klauzulu 2.4. Okvirnog sporazuma o roditeljskom dopustu, sklopljenoga 14. prosinca 1995., koji se nalazi u prilogu Direktivi Vijeća 96/34/EZ od 3. lipnja 1996. o Okvirnom sporazumu o roditeljskom dopustu koji su sklopili UNICE, CEEP i ETUC, kako je izmijenjena Direktivom Vijeća 97/75/EZ od 15. prosinca 1997., u kontekstu ciljeva tog okvirnog sporazuma i klauzule 2.6., mora se tumačiti na način da je protivno toj odredbi ako se fiksna zaštitna naknada – plativa u korist radnika u slučaju jednostranog otkaza od strane poslodavca bez teške povrede ili dovoljno opravdanog razloga – odredi na osnovi smanjene plaće koju taj radnik prima na dan otkaza, a riječ je o radniku koji je bio zaposlen na neodređeno vrijeme i u punom radnom vremenu te se nalazi na roditeljskom dopustu s radom u skraćenom radnom vremenu.
   
      (1)  SL C 79, 16.3.2013.